am letschte tag in byron bay haend mer uf de greyhound uf coffs harbour welle, bevor mer ganz uf sydney abegange sind. es isch en wunderschoene tag gsi, so richtig warm und d sunne haet  voll gschunne. nachem uuschecke (10i) haend mer na ca 2 stund z ueberbruecke gha, will de bus am 11: 35 abfahrt. wieso ich oi das so gnau verzell?- laesaed eifach mal wiiter....: voila, d merel haet sich entschiede gha, die ziit is internet zgah. und d eli haet mer gseit, jaah, sie gaechi na chli an strand, foetelae und so. kes problem- s gepaeck haend mer im internetkafi verstaut und jede haet sini ziit gnutzt... irgendwaenn lueg ich uf d uhr und gseen, dass es scho 11:15 isch..drum hani de eli es sms gschriebe, sie soell doch bitte langsam zrugg cho. am 11: 20 han ich mich usm internet usglogged und han minre liebe reisegefaehrtin probiert azluetae...uf d schwiizer oder uf die australisch nummer- beidi mal isch immer d combox cho. also ja..ihr gspuhred wahrschindlich scho wies wiitergaht.. =) ich bi recht am verzwiiflae gsi, will mer ja immer puenktlich bim bus soett si..und uf ei mal schaelled mis natel und ghoerae: " merii- ich bin uf em waeg.. (isch 11:30 gsi)..aber ich schaffs wahrschindlich nim.." - " ja wo bisch daenn, was isch daenn passiert?" - " ich bin zum luechtturm gloffae (meiiiile entfernt)..und jah..- MERI, ICH HAN SOOOO VIEL ERLAEBT!!" - (danke eli) " ja verzell mer das nachane, chum eifach so schnell wie moeglich, mir goend eifach uf de naechscht bus oder blibed na e nacht da". huiuiuiui..ich han mich ja gfroeged was die frau wieder agstellt haet.. so han ichs mir mit oisne siebehundert sachae am strasserand ide sunne gmuetlich gmacht und ha gwartet. und wienes wunder staht d eli nur s paar minute nachoisem tel gsproech ade andere strassesiitae. unglaublich. und de bus haet au na chli verspoetig gha und mir haends voerig gschafft -sogar na fish and chips take away zum zmittag choennae chaufae!...